ai4bharat/Pralekha huggingface dataset:
जलशक्ती मंत्रालय
राष्ट्रीय जल जीवन मिशन पथकाने दिली मणीपूरला भेट
राष्ट्रीय जल जीवन मिशनच्या सहा सदस्यांचे पथक दिनांक 10 ते 13 जानेवारी 2021 दरम्यान मणिपूरच्या दौऱ्यावर आहे. जल जीवन मिशनच्या 'हर घर जल' या महत्वाकांक्षी मोहिमेचे महत्त्व या राज्याला समजावून देऊन, ते लक्ष्य गाठण्यासाठी राज्याला तांत्रिक साहाय्य देणे, हे या पथकाचे उद्दिष्ट आहे. 'जल जीवन मिशन' या मोहीमेची अंमलबजावणी करताना येणाऱ्या समस्या आणि अडचणी ओळखणे तसेच देशाच्या इतर भागांत या मोहिमेसाठी राबविण्यात आलेल्या उत्तम कार्यपद्धतींचे दस्तावेजीकरण आणि त्यांच्या प्रतिकृती तयार करणे हे या पथकाचे उद्दिष्ट आहे.
हे पथक आपल्या चार दिवसांच्या दौऱ्यात काक्चिंग, थाउबल, विष्णुपुर आणि नोनी या जिल्ह्यांना भेट देईल. ते यावेळी पाणीपुरवठा योजनांच्या अंमलबजावणीत सामील असलेले विभागीय पातळीवरील अधिकारी, तसेच ग्रामप्रधान, आणि या कार्यक्रमासाठी तयार केलेल्या पायाभूत सुविधांची देखभाल घेणारे ग्रामपंचायत सदस्य यांच्याशी चर्चा करणार आहेत. या कामाच्या प्रगतीची माहिती देण्यासाठी आणि कार्यक्रम जलदगतीने कार्यान्वित करण्यात मध्यस्थ म्हणून काम करण्यासाठी हे पथक जिल्हा जल आणि स्वच्छता मिशनचे अध्यक्ष/उपायुक्त यांच्यासोबत बैठका घेतील. दौऱ्याच्या शेवटच्या दिवशी या सत्रांचा आढावा घेण्याचे या पथकाने ठरविले आहे.
मणीपूर राज्यात सुमारे 4.51 लाख ग्रामीण कुटुंब आहेत,त्यापैकी 1.67 लाख  कुटुंबांना नळाने पाणीपुरवठा केला जात आहे. 2020-21 या कालावधीत सुमारे 2 लाख घरांना घरगुती नळजोडणी देण्याचे राज्याचे उद्दिष्ट आहे. 2021-22 या वर्षापर्यंत जल जीवन मोहिमेअंतर्गत सर्व ग्रामीण कुटुंबांना 100% नळजोडणी देण्याचे राज्याने सुनिश्चित केले आहे. 'जल जीवन मिशन' हा ऑगस्ट 2019 रोजी पंतप्रधानांनी जाहीर केलेला महत्वाकांक्षी उपक्रम असून त्याचे उद्दिष्ट 2024 पर्यंत सर्व ग्रामीण कुटुंबांना आवश्यकतेनुसार आणि विहित गुणवत्तापूर्ण पाण्याचा पुरवठा करणे हे आहे. जल जीवन मिशन अंतर्गत सर्व लोकांना स्वच्छ पिण्याचे पाणी देणे ही सरकारची सर्वोच्च प्राथमिकता आहे. केंद्र सरकार राज्य सरकारांना सर्वतोपरी मदत करण्यास वचनबद्ध आहे. मणिपूर राज्याला 2020-21 या वर्षासाठी 131.80 कोटी रुपये निधीवाटप झाले आहे.
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
राष्ट्रव्यापी लसीकरण अभियानाअंतर्गत कोविड-19 प्रतिबंधक लसीच्या आतापर्यंत 77.24 कोटी मात्रा देण्यात आल्या.
गेल्या 24 तासात देशात 34,403 नव्या रुग्णांची नोंद
देशात उपचाराधीन रुग्णांची संख्या एकूण रुग्णांच्या 1.02%
देशात उपचाराधीन रुग्णांची संख्या 3,39,056
रुग्ण बरे होण्याचा दर 97.65%
गेल्या 24 तासात 37,950 रुग्ण कोरोनातून बरे झाले. देशात आतापर्यंत एकूण 3,25,98,424 कोरोनामुक्त
साप्ताहिक पॉझीटीव्हिटी दर  गेले 84 दिवस 3% पेक्षा कमी
दैनंदिन पॉझीटीव्हिटी दर  गेले 18 दिवस 3% पेक्षा कमी
आतापर्यंत 54.92 कोटी चाचण्या करण्यात आल्या.
मंत्रिमंडळ
पंजाबमधील रावी नदीवरील शाहपुरकंडी धरणाच्या  अंमलबजावणीस मंत्रिमंडळ मंजूरी
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने, पंजाबच्या रावि नदीवरील शाहपूर कंडी धरणप्रकल्प कार्यान्वयनासमंजुरी दिली आहे. या सिंचन घटकांसाठी लागणारे केंद्रीय अर्थसहाय्य, 488.38 कोटी रुपये वर्ष 2018 -19 ते 2022-23 या पाच वर्षांच्या कालावधीत प्रदान केले जाईल.
या प्रकल्पाच्या अंमलबजावणीमुळे रावी नदीच्या पाण्याची होणारी नासाडी थांबण्यास मदत मिळणार आहे. सध्या हे पाणी माधोपुर हेडवर्क्सच्यावाहतूकमार्गेपाकिस्तानकडे जाते.
तपशीलः
- प्रकल्पाच्या पूर्णते नंतर पंजाबची 5000 हेक्टर सिंचन क्षमता आणि जम्मू-काश्मीरची 32,173 हेक्टर सिंचन क्षमता वाढणार आहे.
- शाहपुरकांडी धरण प्रकल्पांना केंद्रीय सहाय्यासाठी नाबार्डद्वारे निधी देण्यात येणार असून,हा निधी सध्या एलटीआयएफ अंतर्गत, 99पीएमकेवाईवाय-एआयबीपी प्रकल्पांसाठीही देण्यात येतो.
- हा प्रकल्प पंजाब सरकारद्वारेकार्यान्वित होणार असून, केंद्राचे 485.38 कोटी रुपयांचेअर्थसहाय्य या प्रकल्पाला मिळणार आहे. या प्रकल्पाचे काम जून 2022 पर्यंत पूर्ण होईल.
पंतप्रधान कार्यालय
उत्पादन क्षेत्रात भारताची घोडदौड जारी : पंतप्रधान
एप्रिल-ऑक्टोबर दरम्यान फोनची निर्यात गेल्या वर्षीच्या तुलनेत दुपटीने वाढल्याबद्दल केली प्रशंसा
नवी दिल्ली, 29 नोव्हेंबर 2022
पंतप्रधान नरेंद्र मोदी यांनी एप्रिल-ऑक्टोबर दरम्यान फोनची निर्यात गेल्या वर्षीच्या तुलनेत दुपटीने वाढल्याबद्दल आनंद व्यक्त केला आहे. मोबाइल फोनच्या निर्यातीने 7 महिन्यांत 5 अब्ज डॉलर्सचा टप्पा ओलांडला आहे. गेल्या वर्षी याच कालावधीत भारताने नोंदवलेल्या 2.2 अब्ज डॉलर्स निर्यात मूल्याच्या तुलनेत हे दुप्पट आहे.
केंद्रीय मंत्री राजीव चंद्रशेखर यांच्या ट्विटवर पंतप्रधानांनी उत्तर दिले:
"उत्पादन क्षेत्रात भारताची घोडदौड सुरूच आहे."
N.Chitale/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
गृह मंत्रालय
सानंद येथे 350 खाटांच्या ईएसआयसी रुग्णालयाची गृहमंत्र्यांच्या हस्ते पायाभरणी
गावकऱ्यांसह 12 लाख कर्मचारी आणि त्यांच्या कुटुंबांना या रुग्णालयामुळे मिळणार आरोग्य सुविधांचा लाभ
आरोग्य पायाभूत सुविधांबाबत पंतप्रधानांच्या सर्वांगीण दृष्टिकोनाचा गृहमंत्र्यांनी केला पुनरुच्चार
नवी दिल्ली, 26 सप्टेंबर 2022
गुजरातच्या अहमदाबादमधील सानंद येथे केंद्रीय गृह व्यवहार आणि सहकार मंत्री अमित शाह यांनी आज 350 खाटांच्या  ईएसआयसी अर्थात कर्मचारी राज्य विमा महामंडळ रुग्णालयाची पायाभरणी केली. 350 खाटांच्या रुग्णालयात ओपीडी, अंतर्गत सुविधा, एक्स-रे, रेडिओलॉजी, प्रयोगशाळा, ऑपरेशन थिएटर, प्रसूती आणि स्त्रीरोग तज्ज्ञ सुविधा, आयसीयू आणि अल्ट्रासाऊंडसह इतर आधुनिक सुविधा असतील. 9.5 एकरावरील रुग्णालयाच्या बांधकामासाठी 500 कोटी रुपये खर्च येईल. ते लवकरच आवश्यकतेनुसार 500 खाटांच्या रुग्णालयात अद्ययावत केले जाऊ शकते. हे रुग्णालय सानंदच्या ग्रामस्थांसह 12 लाख कर्मचारी आणि त्यांच्या कुटुंबियांची काळजी घेईल, असे गृहमंत्र्यांनी सांगितले.
गृहमंत्री, अमित शाह यांनी, आरोग्य पायाभूत सुविधांबाबत पंतप्रधानांच्या त्रिस्तरीय सर्वांगीण दृष्टिकोनाचा पुनरुच्चार केला ज्यामध्ये वैद्यकीय विज्ञान पायाभूत सुविधांचा विस्तार आणि मनुष्यबळ; आयुष सारख्या पारंपारिक भारतीय औषधांना मुख्य प्रवाहात आणणे; आणि तंत्रज्ञानाच्या वापराद्वारे तज्ज्ञांची उपलब्धता वाढवणे यांचा समावेश होतो.S.Patil/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 106
वाणिज्य आणि उदयोग मंत्रालय
कोकणात समुद्रात बंधारा घालून बंदर करण्याचा प्रस्ताव
नवी दिल्ली, 13 जुलै 2018
केंद्रीय वाणिज्य मंत्रालयाच्या 12 महत्वाच्या क्षेत्रातील उपक्रमांमध्ये कोकणात सिंधुदुर्ग जिल्ह्यातल्या निवती-मेढा येथे बंधारे बंदर प्रकल्प समाविष्ट करण्यात आला आहे. केंद्रीय वाणिज्य, उद्योग आणि नागरी हवाई वाहतूक मंत्री सुरेश प्रभू यांनी आज ही माहिती दिली. कोकणातले माजी आमदार राजन तेली यांनी आज या संदर्भात सुरेश प्रभू यांची भेट घेतली असता हा बंधारा बंदर बांधण्याचा प्रस्ताव याआधीच महाराष्ट्र सागरी मंडळाला पाठवला असल्याचे प्रभू यांनी सांगितले.
महाराष्ट्र सागरी मंडळाने या प्रस्तावाला मंजुरी दिल्यावर बंदर बांधण्याचे काम त्वरित मार्गी लावावे असे निर्देश प्रभू यांनी संबंधित अधिकाऱ्यांना दिले आहेत.
या भागात सध्या असे बंदर नसल्यामुळे मच्छिमारांच्या उपजीवीकेवर मोठा परिणाम होत आहे. हे मच्छिमार पूर्णत: निसर्ग आणि समुद्रावर अवलंबून आहेत. त्यामुळे कठीण परिस्थितीत त्यांना समुद्रात मासेमारी करायला जाता येत नाही. हे बंदर झाल्यास विपरित स्थितीतही मच्छिमार मासेमारीसाठी जाऊ शकतील. तसेच या बंदरावर क्रुझ शीपचा धक्का असेल त्यामुळे या भागात पर्यटन उद्योगालाही चालना मिळेल. बंदराशी निगडीत इतर उपक्रमही या ठिकाणी सुरु होतील आणि पर्यायाने इथल्या स्थानिकांचे जीवनमान सुधारेल अशी अपेक्षा सुरेश प्रभू यांनी व्यक्त केली.
N.Sapre/R.Aghor/P.Malandkar
(Visitor Counter : 100
उपराष्ट्रपती कार्यालय
विज्ञानाने सामान्यांच्या निकडीच्या गरजांवर संशोधन करणे आवश्यक - उपराष्ट्रपती
भारतीय आंतरराष्ट्रीय विज्ञान समारंभ सोहळ्याच्या समारोप समारंभातील भाषण
भारत आता आपल्या देशात निर्माण झालेली स्वदेशी कोविड लस आणण्याच्या तयारीत असल्याबद्दल उपराष्ट्रपती एम वैंकय्या नायडू यांनी आनंद व्यक्त केला. ही गोष्ट प्रत्यक्षात आणणाऱ्या मेहनती शास्त्रज्ञांचीही त्यांनी प्रशंसा केली.
भारत आंतरराष्ट्रीय विज्ञान सोहळ्याच्या समारोपाच्या सत्राला हैदराबाद येथून दूरदृश्य प्रणालीद्वारे संबोधित करताना नायडू यांनी भारतातला स्वावलंबी बनवण्याच्या उद्देशाने पीपीई व कोविड निदान चाचणी संच निर्मितीत भारतीय शास्त्रज्ञांनी दाखवलेल्या समर्पित वृत्तीची प्रशंसा केली.
कोरोनो विषाणूची वर्तणूक, औषधोपचार आणि लस याबाबतीत लोकांमध्ये पसरलेली भिती व चिंतेचा उल्लेख करून नायडू यांनी या ‘इन्फोडेमिक’ने आपल्या जीवनातील वैज्ञानिक दृष्टीकोनाचे महत्व अधोरेखित केल्याचे सांगितले.
विज्ञान क्षेत्रातील भारताच्या संपन्न परंपरेचा उल्लेख करून नायडू यांनी विज्ञानाच्या क्षेत्रातही भारतीय तत्वज्ञानाची केंद्रीय कल्पना “शेअर अँड केअर” व वसुधैव कुटुंबकम हीच कायम राहिल्याचे प्रतिपादन केले. प्रख्यात शास्त्रज्ञ जगदीशचंद्र बोस यांनी अनेक शोध आणि संशोधने करूनही एकही पेटंट घेतले नसल्याचा उल्लेखही त्यांनी केला.
विज्ञान क्षेत्रातील आपल्या संपन्न परंपरेबद्दल बरेच भारतीयच अनभिज्ञ असल्याबद्दल खेद व्यक्त करत त्यांनी आपले वैज्ञानिक यश साजरे करण्याचे आवाहन केले. मुलांना विज्ञानात कारकिर्द घडवण्यास प्रोत्साहन देउन भारताला वैज्ञानिक संशोधन क्षेत्रातील नेतृत्वपदी नेण्याचे आवाहनही त्यांनी केले.
विज्ञानविषयक शिक्षणाचा पुरस्कार आणि लहान वयातच मुलांमध्ये वैज्ञानिक दृष्टीकोन रुजवणे याची गरज असल्याचे सांगून पालकांना व शिक्षकांना त्यांनी, “ मुलांना उत्तरे देण्यास भाग पाडू नका त्याऐवजी प्रश्न विचारण्यास त्यांना प्रोत्साहित करा”, असे आवाहन केले.
घोकंपट्टीचा शेवट झाल्याचे सांगत त्यांनी, विद्यार्थ्यांना सांगण्यापेक्षा शोध घेण्यास प्रवृत्त करावे असे सांगितले.
या प्रसंगी नायडू यांनी विज्ञान शिक्षणात समग्र व आंतरशाखीय दृष्टीकोन जोपासण्याचे आवाहन केले.
विज्ञान व विज्ञाननिष्ठ दृष्टीकोन जोपासण्याच्या उद्देशाने होत असलेल्या भारत आंतरराष्ट्रीय विज्ञान सोहोळ्याची प्रशंसा करत त्यांनी दूरदृश्य प्रणालीद्वारे होत असलेल्या या सोहळ्याचे उत्तम आयोजन केल्याबद्दल आयोजकांचे कौतुक केले.
या वर्षीच्या विज्ञान सोहळ्याची कल्पना ही “स्वनिर्भर भारत आणि विश्वकल्याणासाठी विज्ञान ही होती व हा CSIR व विज्ञान भारतीच्या तसेच अन्य मंत्रालय विभागांच्या सहयोगाने साजरा झाला.
संरक्षण मंत्रालय
अग्नी दमन-23: अग्निशमनाबाबत नागरी-लष्करी यंत्रणांचा एकत्रित सराव
पुणे, 28 एप्रिल 2023
उन्हाळ्याची सुरुवात आणि पुणे आणि आजूबाजूच्या भागातला तापमानाचा वाढता पारा यामुळे आगीच्या धोक्याच्या घटकांमध्ये गंभीर वाढ झाली आहे. अग्निशमन विषयी जागरुकता आणि पुरुषांच्या प्रशिक्षणावर भर देण्यासाठी तसेच लष्करी आणि नागरी यासह सर्व संयुक्त यंत्रणांच्या क्षमतांचा वापर करण्यासाठी, अग्नी दमन-23 नावाचा अग्निशमन सराव 29 फील्ड अॅम्युनिशन डेपो, देहू रोड येथे 28 एप्रिल 2023 रोजी दक्षिण कमांड मुख्यालयाच्या देखरेखीखाली आयोजित करण्यात आला.
राष्ट्रीय आपत्ती निवारण दल , राज्य आपत्ती निवारण दल , एमसी आळंदी, अग्निशमन विभाग पिंपरी चिंचवड, पीएमआरडीए आकुर्डी, एमआयडीसी आंबी तळेगाव, एमसी तळेगाव दाभाडे, नगर परिषद चाकण, मुख्य अग्निशमन विभाग भवानी पेठ, टाटा मोटर्स लि., महिंद्रा व्हेईकल लिमिटेड आणि बजाज ऑटो यासारख्या 32 नागरी यंत्रणांसह एकूण 56 अग्निशमन यंत्रणांनी या सरावात सक्रिय सहभाग घेतला. सर्व प्रकारच्या आगीविरूद्ध जलद प्रतिसाद धोरणासह प्रात्यक्षिके आणि कार्यपद्धतींची समन्वित पद्धतीने तालीम करण्यात आली.
हा सराव म्हणजे पुण्यातील लष्करी आणि नागरी आस्थापनेसह उपलब्ध सर्व अग्निशमन संसाधने एकत्रित करण्याचा महत्त्वाचा प्रयत्न होता. अग्नी दमन-22 सरावाने केंद्रीय/राज्य संस्थांसह लढाऊ मनुष्यबळाला समन्वित अग्निशमन कार्य करण्यासाठी आणि बहुमोल जीव आणि मौल्यवान संपत्ती वाचवण्यासाठी बाधित भागात कमीतकमी शक्य वेळेत जास्तीत जास्त मदत देण्यासाठी प्रेरणा आणि संधी दिली.PIB Pune | N.Chitale/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 78
पंतप्रधान कार्यालय
येत्या 8 नोव्हेंबर रोजी श्री संत ज्ञानेश्वर महाराज पालखी मार्ग आणि श्री संत तुकाराम महाराज पालखी मार्ग या मार्गांच्या चौपदरीकरणाची पायाभरणी पंतप्रधानांच्या हस्ते होणार
या राष्ट्रीय महामार्गांच्या दोन्ही बाजूला ‘पालखी’साठी विशेष समर्पित पदपथ बांधला जाणार
पंढरपूरशी संपर्क वाढविण्यासाठी बांधण्यात येणारे अनेक रस्ते प्रकल्पही पंतप्रधान राष्ट्राला समर्पित करणार
पंतप्रधान नरेंद्र मोदी, येत्या 8 नोव्हेंबर 2021 रोजी दुपारी 3:30 वाजता व्हिडिओ कॉन्फरन्सिंगद्वारे, श्री संत ज्ञानेश्वर महाराज पालखी मार्गाच्या  पाच विभागांचे चौपदरीकरण आणि श्री संत तुकाराम महाराज पालखी मार्गांच्या , तीन विभागांचे भूमिपूजन करणार आहेत.हे प्रकल्प पंढरपूरला भाविकांची ये-जा करणे सुलभ व्हावे यासाठी सुरू करण्यात येत आहेत.या राष्ट्रीय महामार्गांच्या दोन्ही बाजूला ‘पालखी’ साठी समर्पित पदपथ बांधले जातील, ज्यामुळे भाविकांना विनाअडथळा आणि सुरक्षित रस्ता उपलब्ध होईल.
दिवेघाट ते मोहोळ असा सुमारे 221 किमीचा संत ज्ञानेश्वर महाराज पालखी मार्ग आणि पाटस ते तोंडाळे-बोंडाळे असा सुमारे 130 किमीचा संत तुकाराम महाराज पालखी मार्ग, या मार्गांचे चौपदरीकरण करून त्यांच्या दोन्ही बाजूंना पालखीसाठी समर्पित पदपथ बांधले जातील, ज्याचा प्रस्तावित खर्च अनुक्रमे सुमारे 6690 कोटी रुपये आणि सुमारे 4400 कोटी रुपये इतका आहे.
या कार्यक्रमादरम्यान, पंतप्रधान पंढरपूरचा विविध ठिकाणांहून संपर्क वाढविण्यासाठी विविध राष्ट्रीय महामार्गांवरील 223 किलोमीटरहून अधिक पूर्ण झालेले आणि सुधारित रस्ते प्रकल्प देखील राष्ट्राला समर्पित करतील, ज्याची अंदाजे किंमत 1180कोटी रु. पेक्षा जास्त आहे. या प्रकल्पांमध्ये म्हसवड - पिलीव - पंढरपूर , कुर्डुवाडी - पंढरपूर , पंढरपूर - सांगोला , NH 561A चा टेंभुर्णी-पंढरपूर विभाग आणि NH 561A चा पंढरपूर - मंगळवेढा - NH 5-A या रस्त्यांचा समावेश आहे.
या समारंभाला केंद्रीय रस्ते वाहतूक आणि महामार्ग मंत्री नितीन गडकरी आणि महाराष्ट्राचे मुख्यमंत्री उद्धव ठाकरे उपस्थित राहणार आहेत.
शिक्षण मंत्रालय
भारताला न्याय्य आणि चैतन्यमय ज्ञानयुक्त समाज बनवण्याच्या संकल्पासह वाराणसी इथल्या ‘अखिल भारतीय शिक्षा समागम’चा समारोप
‘शिक्षा समागम’ हे भारताला ज्ञान-आधारित महाशक्ती म्हणून विकसित करणारे तसेच विद्यार्थ्यांना 21 व्या शतकातील आव्हानांचा सामना करण्यासाठी सज्ज करणारे महत्वाचे पाऊल- धर्मेंद्र प्रधान
नवी दिल्ली, 9 जुलै 2022
वाराणसी इथे सुरु असलेल्या तीन दिवसीय अखिल भारतीय शिक्षा  समागमाचा आज समारोप झाला. या परिषदेत, सर्व शिक्षणतज्ञ आणि नेत्यांनी, भारताला समानतेवर आधारित चैतन्यमय ज्ञानयुक्त समाज बनवण्यासाठी एकत्रित काम करण्याचा संकल्प केला.
‘आपल्या विद्यार्थ्यांना 21 व्या शतकातील आव्हानांचा सामना करण्यासाठी सज्ज करायचे असेल तर प्रागतिक, प्रतिसादात्मक, जागतिक दर्जाच्या शिक्षणसंस्था निर्माण करण्याची गरज आहे,’ असे मत, या समारोप प्रसंगी बोलतांना शिक्षणमंत्री धर्मेंद्र प्रधान यांनी व्यक्त केले. तसेच अशा उच्चशिक्षण संस्थांमध्ये, सर्वांना प्रवेशाची संधी, समावेशकता , समानता, सर्वांना परवडणारे शिक्षण आणि गुणवत्ता या बाबी असतील याची आपण खातरजमा करायला हवी, असेही ते पुढे म्हणाले.
भारतीय तत्व, विचार आणि सेवाभाव यावर आधारीत बदल घडवून आणणारी शिक्षण प्रणाली आपण अमलात आणलीच पाहिजे, असे प्रधान म्हणाले. राष्ट्रीय शैक्षणिक धोरण 2020 मध्ये आपले शिक्षण वसाहतवादाच्या विळख्यातून सोडविण्याची, आकांक्षापूर्ती करण्याची, आपल्या भाषांचा, संस्कृती आणि ज्ञानाचा अभिमान निर्माण करण्याची दिशा आणि मार्ग दाखवला आहे, असे ते म्हणाले.
या तीन दिवसांत सर्व विद्वान, धोरणकर्ते आणि शिक्षण तज्ञांचा उत्साह बघता, एक नवीन आत्मविश्वास, एका नव्या उर्जेचा संचार झाला आहे. हा शिक्षण समागम म्हणजे भारताला ज्ञानाधारित महाशक्ती म्हणून स्थापित करण्याच्या दिशेने एक पाउल आहे, असे प्रधान म्हणाले.
भारताचा, संशोधन आणि नवोन्मेष केंद्र म्हणून विकसित करण्याच्या आणि हवामान बदल, कचऱ्यातून संपत्ती बनविण्याचे तंत्रज्ञान निर्मिती आणि चक्राकार अर्थव्यवस्थेला चालना देण्याच्या सल्ल्याचा प्रधान यांनी पुनरुच्चार केला. देशातील विद्यापीठे उद्यमशील समाज आणि नोकऱ्या तयार करणारे बनविण्यात मोलाची भूमिका बजावतील अशी आशा त्यांनी व्यक्त केली.
आपल्या भाषणात केंद्रीय शिक्षण राज्य मंत्री डॉ सुभाष सरकार म्हणाले, सर्वंकष शिक्षण हे राष्ट्रीय शैक्षणिक धोरण 2020 चा आत्मा आहे.
राष्ट्रीय शैक्षणिक धोरणात, ‘भारतीय भाषांमध्ये शिक्षण’ यावर खूप भर देण्यात आला आहे. मात्र, आपल्या भाषांमध्ये जागतिक दर्जाच्या अध्ययनाची साधने उपलब्ध नाहीत, असे मत, केंद्रीय शिक्षण राज्य मंत्री अन्नपूर्णा देवी यांनी व्यक्त केले.
अखिल भारतीय शिक्षण समागम कार्यक्रमात 11 सत्रे आयोजित करण्यात आली, ज्यात 9 संकल्पनांवर आधारित सत्रे आणि दोन सत्रे खास शिक्षणक्षेत्राची यशोगाथा सांगण्यासाठी आणि राष्ट्रीय शैक्षणिक धोरण 2020 च्या सर्वोत्तम पद्धतींच्या अंमलबजावणीविषयी होती.
शिक्षण मंत्रालयाने 7 ते 9 जुलै दरम्यान शिक्षा समागम या परिषदेचे वाराणसी इथे आयोजन केले होते. या कार्यक्रमात मान्यवर शिक्षणतज्ञ, धोरणकर्ते आणि शैक्षणिक नेत्यांना आपले अनुभव सांगण्यासाठी आणि राष्ट्रीय शैक्षणिक धोरण 2020 च्या प्रभावी अंमलबजावणीसाठीच्या आराखड्यावर चर्चा करण्यास मंच उपलब्ध करून देण्यात आला. या कार्यक्रमात 300 शैक्षणिक, प्रशासकीय आणि विविध विद्यापीठांतले , तसेच तसेच देशभरातील राष्ट्रीय महत्वाच्या संस्था  अग्रगण्य तज्ञ सहभागी झाले होते.N.Chitale/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 108
गृह आणि शहरी व्यवहार मंत्रालय
गृहनिर्माण आणि शहरी कामकाज मंत्रालयाकडून पीएम स्वनिधी लाभार्थ्यांच्या सामाजिक-आर्थिक स्थितीविषयी माहिती संकलन करण्याची प्रक्रिया  सुरू
समग्र सामाजिक-आर्थिक उन्नतीसाठी विविध केंद्रीय योजनांचे लाभ देण्यात येणार
गया, इंदूर, काकचिंग , निजामाबाद, राजकोट आणि वाराणसीमध्ये पथदर्शक कार्यक्रम राबवला जाईल
नवी दिल्ली, 11 डिसेंबर 2020
गृहनिर्माण आणि शहरी कामकाज मंत्रालयाचे सचिव दुर्गा शंकर मिश्रा यांनी पीएम स्वनिधी लाभार्थी व त्यांच्या कुटुंबियांचा सामाजिक-आर्थिक स्थितीविषयी माहिती संकलन करण्याची प्रक्रिया कार्यक्रमाची आज सुरुवात केली. पीएम स्वनिधी योजनेचा हा अतिरिक्त घटक असेल. विविध केंद्रीय मंत्रालयांचे प्रतिनिधी आणि राज्याचे अधिकारी यावेळी उपस्थित होते. या अंतर्गत प्रत्येक पीएम स्वनिधी लाभार्थी व त्यांचे कुटुंबिय यांच्या सामाजिक-आर्थिक स्थितीविषयी माहितीचे संकलन केले जाईल. या संकलित माहितीच्या डेटाच्या आधारे, विविध पात्र केंद्रीय योजनांचा लाभ त्यांच्या समग्र सामाजिक-आर्थिक उन्नतीसाठी त्यांना देण्यात येईल.
पीएम स्वनिधी योजनेकडे केवळ फेरीवाले विक्रेत्यांना कर्ज देण्याच्या दृष्टीकोनातून पाहिली जाऊ नये तर त्यांच्या सर्वांगीण विकास आणि सामाजिक-आर्थिक उन्नतीसाठी फेरीवाले आणि त्यांच्या कुटुंबियांपर्यंत पोहोचण्याचे साधन म्हणून देखील पाहिले जावे या पंतप्रधानांच्या कल्पनेच्या अनुषंगाने हे उदघाटन करण्यात आले.
पहिल्या टप्प्यात या कार्यक्रमासाठी 125 शहरांची निवड करण्यात आली आहे.ही संकलित माहिती ,लाभार्थी आणि त्यांच्या कुटुंबातील सदस्यांची केंद्र सरकारच्या निवडक योजनांसाठी संभाव्य पात्रता सुनिश्चित करेल. या व्यतिरिक्त, राज्ये / केंद्रशासित प्रदेशांना त्यांच्या संबंधित राज्य / केंद्रशासित प्रदेशांच्या विशिष्ट कल्याणकारी योजनांचा विस्तार करण्याचा पर्याय देखील असेल. मेसर्स क्वालिटी कौन्सिल ऑफ इंडियाला  या कार्यक्रमासाठी अंमलबजावणी भागीदार म्हणून नियुक्त करण्यात आले आहे.
गृहनिर्माण व शहरी कामकाज मंत्रालय सुरुवातीला हा कार्यक्रम गया, इंदूर, काकचिंग , निजामाबाद, राजकोट आणि वाराणसी या सहा शहरांमध्ये पथदर्शी कार्यक्रम राबवेल.
गृहनिर्माण व शहरी कामकाज मंत्रालय 1 जून 2020 पासून पंतप्रधान स्ट्रीट वेंडर्स आत्मनिर्भर निधी  योजना राबवत असून रस्त्यावरच्या विक्रेत्यांना कोविड 19 मुळे बाधित झालेला त्यांचा उदरनिर्वाह पुन्हा सुरु करण्यासाठी 10,000 रुपयांपर्यंत परवडणारे खेळते भांडवल उपलब्ध व्हावे हा यामागचा उद्देश आहे.
Jaydevi P.S/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 208
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 20 जानेवारी 2022
आरोग्य मंत्रालयाची कोविड-19 घडामोडींवरील माहिती
गेल्या 24 तासांच्या कालावधीत, कोविड प्रतिबंधक लसीच्या 73 लाखांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 159 कोटी 67 लाखांचा  टप्पा ओलांडला आहे.
देशभरात 1,71,82,273 सत्रांच्या आयोजनातून हे उद्दिष्ट साध्य करण्यात आले.
गेल्या 24 तासात 2,23,990 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,58,07,029 झाली आहे.
परिणामी, भारतातील रोगमुक्ती दर आता 93.69% झाला आहे.
गेल्या 24 तासात, देशात 3,17,532 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 19,24,051 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 5.03% आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासात देशात एकूण 19,35,180 चाचण्या करण्यात आल्या. देशात आतापर्यंत एकंदर 70 कोटी 93 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 16.06% आणि दैनंदिन पॉझिटीव्हिटी दर 16.41%.इतका आहे.
इतर अपडेट्स :
M.Chopade/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
नवी दिल्ली, 16 जानेवारी 2019
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने 13 नवीन केंद्रीय विद्यापीठांची आवर्ती खर्च आणि परिसरातील आवश्यक पायाभूत सुविधा तयार करण्यासाठी 3639.32 कोटी रुपयांच्या खर्चाला मंजुरी दिली आहे. हे काम 36 महिन्यांच्या कालावधीत पूर्ण केले जाईल.
मंत्रिमंडळाने या केंद्रीय विद्यापीठांसाठी पूर्वीच्या 3000 हजार कोटी रुपयांच्या मंजुरी व्यतिरिक्त केल्या जाणाऱ्या खर्चासाठी 1474.65 कोटी रुपयांच्या निधीला कार्योत्तर मंजुरी दिली आहे.
ही नवीन विद्यापीठे केंद्रीय विद्यापीठ कायदा 2009 अंतर्गत बिहार, गुजरात, हरियाणा, हिमाचल प्रदेश, जम्मू-कश्मीर , झारखंड, कर्नाटक, केरळ , ओदिशा, पंजाब, राजस्थान आणि तामिळनाडू या राज्यांमध्ये स्थापन करण्यात आली आहेत. ती पुढीलप्रमाणे :
दक्षिण बिहार केंद्रीय विद्यापीठ, गया, बिहार
हरियाणा केंद्रीय विद्यापीठ, महेन्द्रगढ़
जम्मू केंद्रीय विद्यापीठ, जम्मू
झारखंड केंद्रीय विद्यापीठ,रांची
कश्मीर केंद्रीय विद्यापीठ, श्रीनगर
कर्नाटक केंद्रीय विद्यापीठ, गुलबर्गा
केरळ केंद्रीय विद्यापीठ,कासरगोड
ओडिशा केंद्रीय विद्यापीठ, कोरापुट
पंजाब केंद्रीय विद्यापीठ, भटिंडा
राजस्थान केंद्रीय विद्यापीठ,बांदेर सिंदरी, राजस्थान
तामिळनाडू केंद्रीय विद्यापीठ, तिरूवरूर
गुजरात केंद्रीय विद्यापीठ,गुजरात
हिमाचल प्रदेश केंद्रीय विद्यापीठ,
प्रभाव:
यामुळे उच्च शिक्षण उपलब्ध होईल आणि अन्य विद्यापीठांना अनुकरणासाठी मापदंड स्थापित केले जातील. यामुळे शैक्षणिक सुविधांमधील प्रादेशिक असमतोल कमी होण्यास मदत होईल.
B.Gokhale/S.Kane/P.Kor
पेट्रोलियम आणि नैसर्गिक वायू मंत्रालय
स्वयंपाकाच्या गॅसवर अनुदान
नवी दिल्ली, 27 जुलै 2023
घरगुती गॅसच्या ग्राहकांना लागू होणाऱ्या दरामध्ये सरकार बदल करत असते. थेट लाभ हस्तांतरण योजने अंतर्गत लागू असलेले अनुदान पात्र लाभार्थ्यांच्या बँक खात्यात जमा केले जाते. त्याशिवाय 21 मे 2022 पासून अतिजास्त गरीब कुटुंबांसाठी प्रधानमंत्री उज्ज्वला योजनेंतर्गत 2022-23 आणि 2023-24 या वर्षांसाठी 14.2 किलो वजनाच्या सिलेंडरसाठी एका वर्षात 12 रिफिल सिलेंडर पर्यंत प्रतिसिलेंडर 200 रुपयांचे अनुदान सरकार देत आहे.
वर्ष 2020-21 ते 2022-23 या कालवधीत सरासरी सौदी सीपी प्रति मेट्रिक टन 415 डॉलरवरून प्रति मेट्रिक टन 712 डॉलरवर गेला होता. मात्र, आंतरराष्ट्रीय दरांमधील वाढीचा प्रभाव भारतीय नागरिकांवर पूर्णपणे पडू देण्यात आला नाही ज्यामुळे सार्वजनिक क्षेत्रातील तेल कंपन्यांना घरगुती एलपीजीच्या विक्रीवर रिकव्हरी अंतर्गत सुमारे 28,000 कोटी रुपयांचा भार सहन करावा लागला. याची भरपाई देण्यासाठी सरकारने 2022-23 या वर्षासाठी तेल कंपन्याना 22,000 कोटी रुपयांचा एका वेळचा भरपाईनिधी मंजूर केला. कोविड महामारीच्या काळात सरकारने प्रधानमंत्री गरीब कल्याण पॅकेज अंतर्गत 2020 मध्ये पीएमयूवाय कुटुंबांना 14.17 कोटी मोफत एलपीजी रिफिल पुरवले.
पेट्रोलियम आणि नैसर्गिक वायूमंत्री रामेश्वर तेली यांनी आज लोकसभेत एका प्रश्नाच्या लेखी उत्तरात ही माहिती दिली.S.Kakade/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 55
दूरसंचार आणि माहिती तंत्रज्ञान मंत्रालय
दूरसंचार विभागाने साजरा केला जागतिक दूरसंचार दिन
नवी दिल्ली, 17 मे 2023
केंद्रीय दळणवळण राज्यमंत्री देवुसिंह चौहान यांनी आज, 17 मे 2023 रोजी नवी दिल्ली येथील डॉ. आंबेडकर इंटरनॅशनल सेंटर येथे जागतिक दूरसंचार आणि माहिती समाज दिनाचे औचित्य साधून जागतिक दूरसंचार दिन परिषदेचे उद्घाटन केले. त्यांनी स्टार्ट-अप्सद्वारे दूरसंचार क्षेत्रातील नवनवीन शोध दर्शविणार्या प्रदर्शनाचे उद्घाटन केले. दूरसंचार विभागाच्या यूनिवर्सल सर्विस ऑब्लिगेशन फंड म्हणजेच यूसओएफ ला 20 वर्ष पूर्ण झाल्या प्रित्यर्थ जारी केलेल्या एका टपाल तिकिटाचे यावेळी प्रकाशन करण्यात आले. देवुसिंह चौहान यांनी USOF@India या पुस्तकाचे अनावरण आणि टेस्ट बेड प्रोजेक्टचे सुद्धा यावेळी अनावरण केले.
उत्कृष्ट कामगिरी करणार्या भारतीय उद्योजकांची दखल घेऊन त्यांचे अभिनंदन केले . भारताच्या शेवटच्या गावापर्यंत दूरसंचार जोडणी सुनिश्चित करणाऱ्या चार उत्कृष्ट कामगिरी करणाऱ्या उद्योजकांचेही अभिनंदन करण्यात आले. आणि पहिल्या आंतरराष्ट्रीय प्रमाण संवाद बैठकीचा अहवालही यावेळी प्रसिद्ध करण्यात आला. याव्यतिरिक्त, दूरसंचार क्षेत्रातील योगदानासाठी आणि उत्कृष्ट कार्यासाठी दूरसंचार विभागाचे कर्मचारी आणि सर्वोत्तम कामगिरी केलेल्या फील्ड युनिट्सना देखील पुरस्कार देण्यात आला. दूरसंचार विभागाच्या फील्ड युनिटसाठी सर्वोत्तम कामगिरीसाठीचा पुरस्कार एलएसए आंध्र प्रदेश, सीसीए एनई-II आणि डब्ल्युएमओ,आयएमएस चेन्नई यांना देण्यात आला. दूरसंचार क्षेत्रात उल्लेखनीय योगदान देणाऱ्या अधिकाऱ्यांनाही यावेळी सन्मानित करण्यात आले.
या उद्घाटनाप्रसंगी देवुसिंह चौहान म्हणाले की, आज जागतिक दूरसंचार दिन आहे आणि जगासह आंतरराष्ट्रीय दूरसंचार संघ आयटीयू हा दिवस भारतासोबत सुद्धा साजरा करत आहे. त्यांनी नमूद केले की हा दिवस खूप महत्वाचा आहे कारण आज, दिवंगत अटलबिहारी वाजपेयी यांच्या नेतृत्वाखाली, 20 वर्षांपूर्वी दूरसंचार विभागाच्या यूसओएफ विभागाची स्थापना करण्यात आली होती.
दूरसंचार विभागाचे सचिव के राजारामन यांनी संचार साथी पोर्टलच्या विकासात सहभागी झालेल्या अधिकाऱ्यांचा सत्कार केला. हे पोर्टल वापरकर्त्यांच्या सुरक्षा आणि सुरक्षिततेसाठी नागरिक केंद्रित करण्यात आले आहे. पोर्टलची लिंक  ही आहे. विश्वासार्ह, मजबूत आणि सुरक्षित दूरसंचार पायाभूत सुविधा प्राप्त करण्यासाठी एकत्र काम करण्याचे महत्त्व सांगून त्यांनी या परिषदेचा समारोप केला.
S.Kane/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 124